डब्लूसीएल डिभिजन-२ फाइनलः नेपालको पहिलो फिल्डिङ
विश्व क्रिकेट लिग डिभिजन-२ अन्तर्गत फाइनल खेलमा आज नेपाल र यूएई भिड्दै छन् । लिग चरणमा चार जितसहित नेपाल शीर्षस्थानमा रहँदै प्रतियोगिताको फाइनल पुगेको हो ।
काठमाडौँ — विश्व क्रिकेट लिग डिभिजन-२ अन्तर्गत फाइनल खेलमा आज नेपाल र यूएई भिड्दै छन् । लिग चरणमा चार जितसहित नेपाल शीर्षस्थानमा रहँदै प्रतियोगिताको फाइनल पुगेको हो ।यूएई समान अंक बोकेका क्यानाडा र नामिबियालाई रनरेटका आधारमा पछाडी पार्दै फाइनलमा स्थान बनाउन सफल भएको हो । Tweets about "#NEPvsUAE #WCLdiv2 #Final from:kantipurdaily" फाइनल खेलको विजेताले डिभिजन-२ उपाधिसँगै विश्वकप छनोटको समूह निर्धारण पनि गर्नेछ । डिभिजन-२ को विजता छनोटको समूह 'ए' मा वेस्ट इन्डिज, आयरल्यान्ड, नेदरल्यान्डस र पपुवा न्यु गिनीको समूहमा पर्नेछ । डिभिजन-२ उपविजेताले भने समूह 'बी' मा अफगानिस्तान, जिम्बावे, स्कटल्यान्ड र हङकङको सामना गर्नेछ ।खेल दिउँसो १:१५ बजे सुरु हुनेछ ।